የኮሮና ወረርሽኝ በኢኮኖሚ ላይ የሚያደርሰውን የከፋ ጫና ለመከላከል አስፈላጊ ርምጃዎች መውሰድ እንደሚገባ ጠቅላይ ሚኒስትር ዐብይ አሳሰቡ።
ባሕር ዳር፡ ሚያዝያ 13/2012 ዓ.ም (አብመድ) የኮሮና ወረርሽኝ በኢኮኖሚ ላይ የሚያደርሰውን የከፋ ጫና ለመከላከል አስፈላጊ ርምጃዎችን ሁሉ መውሰድ እንደሚገባ የኢፌዴሪ ጠቅላይ ሚኒስትር ዐብይ አህመድ (ዶክተር) አስታወቁ፡፡ የሠራተኞችን የሥራ ዋስትና ማስጠበቅ፣ ዘላቂ በሆነ መልኩ ገቢ እንዳይቋረጥ ማድረግ፣ እጅግ ተጋላጭ የሆኑትን የማኅበረሰብ ክፍሎች ተደራሽ የሚያደርጉ አሠራሮችን ማስፋፋት፣ የመሠረታዊ አቅርቦቶችን የግብይት ሥርዓት ማረጋጋትና ለአምራች ዘርፎች ድጋፍ ማድረግ እንደሚያስፈልግ ነው ጠቅላይ ሚኒስትሩ በማኅበራዊ ገጻቸው ያመለከቱት፡፡ለምግብ ዋስትና የግብርናውን ዘርፍ አምራችነት ማረጋገጥ ወሳኝነት መየኢኮኖሚውን ዘርፍ መዳከም ሊያራዝሙ ከሚችሉ ሁኔታዎች አንዱ፣ ተመጣጣኝ የሆነ የኅብረተሰብ ጤና ርምጃ አለመውሰድ ነው፡፡ ለኢኮኖሚያችን መረጋጋት ሲባል በሕክምናው ዘርፍ ላይ ከፍተኛ መዋዕለ ንዋይ በማፍሰስ ተመጣጣኝ የመከላከል ርምጃ የመውሰዱ ጉዳይ እንደሚቀጥልም ዶክተር ዐብይ አስገንዝበዋል፡፡